cyanic-selkie/wikianc huggingface dataset:
কামিকাযি
প্রশিক্ষণ
ঐ সংক্ষিপ্ত বইয়ে উল্লেখ রয়েছে যে, পাইলটেরা তাদের চোখ কখনো বন্ধ করে না। এর সম্ভাব্য কারণ হলো - যদি পাইলট তার চোখ বন্ধ করেন তাহলে তিনি লক্ষ্যবস্তুতে আঘাত হানার সম্ভাবনাকে ক্ষীণতর করে তোলেন। সংঘর্ষে লিপ্ত হবার চূড়ান্ত মুহুর্তে পাইলট তার ফুসুফুসের উপরে ধরে জোরে হিস্সাতসু বলে চিৎকার করে উঠেন। এর অর্থ হচ্ছে অকৃতকার্য না হয়ে ডুবিয়ে দাও।
সাংস্কৃতিক প্রেক্ষাপটে
১৯৪৪-৪৫ সালে জাপানিরা প্রচন্ডভাবে শিন্তো বিশ্বাসের দ্বারা প্রভাবিত হয়েছিল। অন্যান্য বিষয়ের মতো সম্রাটের উপাসনা করাও শিন্তো বিশ্বাসের পর মিইজি শাসনামল থেকে রাষ্ট্রীয় ধর্ম হিসাবে প্রতিষ্ঠিত হয়েছিল। সময়ের পরিক্রমায় শিন্তো ধর্ম জাতীয়তাবাদী আবেগ দ্বারা নিয়ন্ত্রিত হয়ে ক্রমবর্ধমান হারে বৃদ্ধি পাচ্ছিল। ১৮৯০ সালে শিক্ষায় সাম্রাজ্যের অনুশাসন অনুমোদিত হয়। এর অধীনে ছাত্রদেরকে আনুষ্ঠানিকভাবে শপথ গ্রহণ করতে হয় যে, "রাষ্ট্রীয় বীর হতে নিজেকে অনুপ্রাণিত করবো; বিশেষতঃ সম্রাটের পরিবারকে রক্ষা করবো। বিকল্প প্রস্তাবনা ছিল নিজের প্রাণ বিসর্জন দেয়া। মাতৃভূমি জাপান কিংবা সম্রাটের জন্য মৃত্যুবরণ করা ছিল অত্যন্ত সম্মানের। এক্সেল এবং ক্যাজ খুঁজে বের করেছেন যে, "প্রকৃতপক্ষে অগণিতসংখ্যক সৈনিক, নাবিক এবং পাইলটেরা মৃত্যুর জন্য পূর্ব থেকেই প্রস্তুত ছিলেন যা দেশের অভিভাবকত্বের জন্য উদ্দীপনা হিসেবে কাজ করেছিল। অনেক জাপানিই অনুভব করেছিল যে ইয়াসুকুনি'র প্রতীকি বা প্রতিচ্ছবি হিসেবে বিশেষ সম্মান পাওয়া যাবে। এরফলে সম্রাট বছরে দুইবার মঠে নিজে উপস্থিত থেকে শ্রদ্ধার্ঘ্য নিবেদন করে তাদের ঋণ পরিশোধ করেন। ইয়াসুকুনি হচ্ছে একমাত্র প্রতীক যার মাধ্যমে সম্রাট তার ঋণ পরিশোধের জন্য মঠ পরিদর্শনে আসেন। জাপানের তরুণ প্রজন্ম খুব অল্প বয়স থেকেই এই আদর্শ ও মতবাদকে গ্রহণ করেছিল।
কামিকাযি যুদ্ধকৌশল ধারণা উদ্ভাবনের পর আত্মঘাতী বোমারুদের ঘিরে সংবাদপত্র এবং বইয়ে বিজ্ঞাপন, প্রবন্ধ প্রকাশিত হয় যা সদস্য নিয়োগ ও সমর্থনে সাহায্য করেছিল। অক্টোবর ১৯৪৪ সালে নিপ্পন টাইমসে লেফট্যানেন্ট সিকিও নিশিনা'র বিবৃতি প্রকাশিত হয়। এতে তিনি বলেন, "বিশেষ আক্রমণকারী দলের সদস্যরা হচ্ছেন এমন এক ধরনের পূণ্যাত্মা যা প্রতিটি জাপানীর শিরা-উপশিরায় বয়ে চলছে। সংঘর্ষ পরিচালনার মাধ্যমে একযোগে শত্রু বধ করা হবে এবং একজন সদস্যও অকৃতকার্য হবেন না, তাকেই বিশেষ আক্রমণ বলে। প্রতিটি জাপানীকেই বিশেষ আক্রমণকারী দলের সদস্য হবার জন্য নিজেকে প্রস্তুত রাখতে হবে।" এছাড়াও প্রকাশকেরা কামিকাযি ধারণাকে ইয়াসুকুনি'র প্রতিচ্ছবি হিসেবে তুলে ধরেন এবং কামিকাযিদের সাহসিকতা সম্বন্ধে অতিরঞ্জিত গল্প প্রকাশ করতে থাকেন। এ ধরনের গল্পগুলো ছিল শিশুতোষ কল্পকাহিনীকেও হার মানার মতো যা কামিকাযি হতে উদ্দীপনা যোগাতো। বিদেশে কর্মরত একজন কর্মকর্তা তোশিকাজো কাসে বলেন: "এটি ছিল টোকিওর সদর দফতর থেকে বিজয়ের ঘটনা তুলে ধরার গতানুগতিক মিথ্যা ঘোষণা যা জনগণের বিশ্বাস অর্জনের জন্য করা হতো"।
কামিকাযিদের ঘিরে অনেক গল্পই মিথ্যায় ভরপুর থাকলেও কিছু কিছু গল্পের সত্যতা ছিল। যেমনঃ কিয়ো ইশিকাওয়া একটি আমেরিকান সাবমেরিন থেকে নিক্ষিপ্ত টর্পেডোতে তার বিমান ধ্বংস করেন। এতে করে জাপানীদের একটি জাহাজ নিশ্চিত ধ্বংসের হাত থেকে রক্ষা পায়। সার্জেণ্ট মেজর এ ঘটনার বিষয়ে সেকেণ্ড লেফটেন্যান্টের মাধ্যমে সম্রাটের কাছে জানান এবং তা ইয়াসুকুনি'র প্রতিচ্ছবি হিসেবে মর্যাদা পায়। এ ধরনের গল্পগুলোয় প্রশংসা এবং সম্মানজনক মৃত্যুর কথা উল্লেখ করা হয়। এর ফলে তরুণ জাপানীরা বিশেষ আক্রমণকারী দলের সৈনিক হতে উদ্বুদ্ধ হয় এবং যৌবনে অবস্থান করেই কামিকাযি হতে উৎসাহিত হয়ে মৃত্যুকে বরণ করেছিল। এ সকল গল্পের ন্যায় প্রার্থনা এবং সম্মানজনক মৃত্যুর প্রেক্ষাপটে তরুণ জাপানীরা বিশেষ আক্রমণকারী দলের স্বেচ্ছাসেবী হতে উদ্বুদ্ধ হয়েছিল। তারা বিমান উড্ডয়নের পূর্বে নাম্বু পিস্তল অথবা কাতানা সাথে নিতো এবং সাকি পানীয় গ্রহণ করতো। ক্রমবর্ধমান সূর্য প্রতীকের হাচিমাকি নামক একটি মাথায় বাঁধার ফিতা পরিধান করতো তারা। এছাড়াও, একটি সেনিনবারি নামে এক ধরনের বেল্টও পরিধান করতো যা ছিল এক হাজার মহিলা কর্তৃক এক ফোঁড়ের সাহায্যে তৈরী করা। তারা মৃত্যুর কবিতা রচনা করাসহ পাঠ করতো যা ছিল ঐতিহ্যবাহী সামুরাইদের প্রথাগত বৈশিষ্ট্য। বিমান চালকেরা তাদের পরিবারের কাছ থেকে আশীর্বাদ নিতেন এবং সামরিক কুচকাওয়াজ গ্রহণ করতেন।
১,০৩৬ জাপানী সামরিক বাহিনীর কামিকাযি পাইলট চিরান এবং অন্যান্য জাপানী বিমান ঘাঁটি থেকে ওকিনাওয়ার যুদ্ধে অংশগ্রহণ করে মারা যান। তন্মধ্যে ১১জন ছিলেন কোরিয়া'র অধিবাসী।
কিংবদন্তি অনুসারে, নবীন বিমানচালকগণ কামিকাযি মিশনে যাবার সময় প্রায়ই জাপানের দক্ষিণ-পশ্চিম দিকের পর্বত মাউন্ট কাইমনের (উচ্চতাঃ ৯২২ মিটার বা ৩,০২৫ ফুট) উপর দিয়ে যেতো। এই পর্বতটিকে সাতসুমা ফুজি নামেও ডাকা হয়। এর অর্থ দাঁড়ায় এমন এক পর্বতমালা যা মাউন্ট ফুজি'র অনুরূপ কিন্তু তা সাতসুমা অঞ্চলে অবস্থিত। আত্মঘাতী দলের পাইলটেরা তাদের কাঁধ পর্বতটিকে দেখাতেন। জাপানীদের প্রধানভূমির কাছেই দক্ষিণের পর্বতমালাগুলো অবস্থিত। তারা আকাশে ভাসমান অবস্থায় তাদের প্রিয় মাতৃভূমিকে বিদায়সহ পর্বতটিকে সম্মান জানাতেন।
আমামি ওশিমা'র পূর্বে অবস্থিত কিকাইশিমা দ্বীপের অধিবাসীরা বলেন যে, আত্মঘাতী হামলায় জড়িত বিমানচালকেরা আকাশ থেকে ফুল হয়ে মাটিতে পড়ছেন যেন তারা তাদের চূড়ান্ত গন্তব্যে পুনরায় যেতে পারেন। কিংবদন্তি অনুসারে কিকাইশিমা বিমানবন্দরের পাশের পাহাড়ে ভুট্টা শষ্যের খামার আছে যা মে মাসের শুরুতে পুষ্পে ভরে যায়।
ঐ সময়ের সাথে জড়িত কিছু বিশিষ্ট জাপানি সামরিক ব্যক্তিত্ব যুদ্ধ পরবর্তীকালে কামিকাযিদের আত্মাহুতি নীতির ব্যাপক সমালোচনা করেন। আইজেএনের অন্যতম প্রভাবশালী হিসেবে সাবুরো সাকাই বলেছিলেনঃ আমাদের প্রাচীন যুদ্ধ কৌশল অনুযায়ী কামিকাযি আক্রমণ হচ্ছে আকস্মিক ও আশ্চর্য্যজনক আক্রমণ। আশ্চর্য ধরনের আক্রমণগুলো প্রথম বার, সময়ে সময়ে হয়তোবা দুই অথবা তিন বার সফলকাম হতে পারে। কিন্তু যদি এ ধরনের আক্রমণ একাদিক্রমে দশ মাস ধরে অব্যাহত থাকে, তাহলে তা কি বোকামী ধরনের হবে না? সম্রাট হিরোহিতোকে নিশ্চয়ই এ ব্যাপারটি বুঝতে হবে। তার অবশ্যই বলতে হবে 'থামুন'।
এখনো পর্যন্ত যখন আমি চোখ বন্ধ করি আমার ছাত্রদের অনেকগুলো মুখ ভেসে আসে। অনেক ছাত্রই চলে গেছে চীরতরে। কেন প্রধান কার্যালয় দশ মাস ধরে অবিবেচকের মতো এ ধরনের আক্রমণ চালিয়ে গিয়েছিল! বোকামী!
উদ্ধৃতি
"আমি আকাশ যুদ্ধের ফলাফল সম্পর্কে ভবিষ্যতবাণী করতে পারি না। বিশেষ আক্রমণ পরিচালনা যদি শুরু করা হয় সাধারণ পদ্ধতির মাধ্যমে তাহলে কিন্তু আপনি ভুল করবেন। আক্রমণের সঠিক পদ্ধতি হচ্ছে শত্রুর উপর দক্ষ ও নিখুঁতভাবে আক্রমণ করা এবং ভাল ফলাফল নিয়ে ঘাঁটিতে পুনরায় ফিরে আসা। একটি যুদ্ধ বিমানকে বারবার ব্যবহার করা হতে পারে। তাহলেই এটি হবে যুদ্ধে লড়াই করার সঠিক পদ্ধতি। বর্তমান চিন্তা-ভাবনা সেখানে অকার্যকর। অন্যথায়, আপনি আকাশ যুদ্ধে প্রতিপক্ষের শক্তিমত্তা সম্পর্কে ভাল কিছু আশা করতে পারেন না। সেখানে কোনও উন্নতি নেই যেখানে বিমানচালকেরা প্রতিনিয়তই মারা যান। - লেঃ কমাণ্ডার আইওয়াতানি, তাইও (ওশেন) ম্যাগাজিন, মার্চ ১৯৪৫।"
"প্রাচীন দার্শনিকেরা আলোচনার সহজপন্থা হিসেবে মৃত্যুর বিমূর্ত রূপ নিয়ে আলাপ-আলোচনা করতে স্বাচ্ছন্দ্যবোধ করতেন। কিন্তু এটি যদি প্রকৃত মৃত্যু হয়, আমি ভয় পাই এবং আমি জানি না এ ভয়কে অতিক্রম করতে পারব কি-না। এমনকি এ সংক্ষিপ্ত জীবনেও অনেক স্মৃতি জড়িয়ে আছে। যার একটি সুন্দর জীবন আছে, তার জন্যে এটিকে এর অংশ হিসেবে বেছে নেয়া খুব কঠিন। কিন্তু আমি এমন একটি কেন্দ্রবিন্দুতে এসে পৌঁছেছি যে সেখান থেকে ফেরার কোন রাস্তা নেই। আমাকে অবশ্যই শত্রু পক্ষের যে-কোন একটি রণতরী ডোবাতে হবে। মন থেকে বলছি, আমি সম্রাটের সত্যান্বেষী স্বপ্নের ইচ্ছাকে বাস্তবে পরিণত করতে মরার জন্য বলিনি। আমার মন থেকে যা এসেছে তাই বলেছি। যাইহোক, আমাকে সম্রাটের জন্য মরতে হবে এ সিদ্ধান্তই এসেছিল। - হেয়াশি ইচিজো।"
ওহাইও স্টেট রুট ৭৫০
ইতিহাস
রাস্তাটি ১৯৩৭ সালে এসআর ৭৫০ কে, এসআর ২৫৭ থেকে এসআর ৩১৫ এর একটি জংশন হিসেবে নামকরণ করা হয়। তারপর ১৯৯৭ সালে, এসআর ৭৫০ কে এসআর ৩১৫ পর্যন্ত (ওলেনট্যাংগি নদী পাড়ি দিয়ে) এবং পোলারিশ পার্কওয়ে ধরে পূর্বদিকে কলম্বাসের আই-৭১ পর্যন্ত বর্ধিত করা হয়।  তার প্রায় দশ বছর পর, আই-৭১ এর নিকটে এবং এসআর ৭৫০ এর উত্তরে অবস্থিত জিমিনিতে একটি ইন্টারচেঞ্জ তৈরী করা হয়।   রাস্তাটিতে যানবাহনের চাপ কমাতে এই ইন্টারচেঞ্জ বেশ সহায়ক ছিল। পরের বছর এসআর ৭৫০ এর পশ্চিমপ্রান্তীয় অংশকে  দক্ষিণ দিকে স্থানান্তরিত করা হয়। পশ্চিমপ্রান্ত বিন্দুকে এসআর ২৫৭ এবং কলম্বাস জু এর বর্ধিত অংশ করার ফলে কাউন্টি রোড ১২৬ (গ্লিক রোড) এর জন্ম ।  ২০১৩ সালের সেপ্টেম্বরে, ঢাল সুস্থিরকরন প্রকল্পের আওতায় এসআর ৩১৫ এবং এসআর ৭৫০ কে ইন্টারচেঞ্জ সেকশনের মাধ্যমে যুক্ত করা হয়।
কুমিল্লা জেলার ব্যক্তিবর্গের তালিকা
কুমিল্লা জেলার ব্যক্তিবর্গের এই তালিকায় বাংলাদেশের কুমিল্লা জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন ব্যক্তিদের নাম সন্নিবেশ করা হয়েছে।
বেহরুজ ঘামারি-তাবরিজি
বেহরুজ ঘামারি-তাবরিজি (জন্ম ২৮ জুন ১৯৬০) একজন ইরানি বংশোদ্ভূত মার্কিন ইতিহাসবিদ, সমাজবিজ্ঞানী এবং অধ্যাপক। তিনি ইরানের বিপ্লব এবং তার পরবর্তী কাজগুলির জন্য পরিচিত।     ঘামারি-তাবরিজি নিয়ার ইস্টার্ন স্টাডিজের অধ্যাপক হিসেবে এবং প্রিন্সটন ইউনিভার্সিটিতে ইরান ও পারস্য উপসাগরীয় অধ্যয়নের জন্য শারমিন এবং বিজন মোসাভার-রহমানি সেন্টারের পরিচালক হিসেবে কাজ করেন।
এশিয়ার রাজনীতি
thumb|300px|right|এশিয়ার ভৌগোলিক-রাজনৈতিক মানচিত্র বিশাল আয়তনের এশিয়া মহাদেশের রাজনীতি অত্যন্ত বিচিত্র ও জটিল। এখানে সাংবিধানিক রাজতন্ত্র, পরম রাজতন্ত্র, একদলীয় শাসনব্যবস্থা, যুক্তরাষ্ট্রীয় সরকারব্যবস্থা, অধীনস্থ প্রশাসনিক অঞ্চল, উদারপন্থী গণতন্ত্র, সামরিক একনায়কতন্ত্র --- সব ধরনের রাজনৈতিক কাঠামোই দেখতে পাওয়া যায়। এছাড়াও এশিয়ায় আছে বেশ কিছু স্বাধীনতা আন্দোলন (তিব্বত, কুর্দিস্তান, ইত্যাদি)।
এশিয়াতে সভ্যতার এবং সেই সাথে রাজনীতির ইতিহাস সুপ্রাচীন। এশিয়ার বিভিন্ন দেশ ১৮শ, ১৯শ ও ২০শ শতকে ইউরোপীয় ঔপনিবেশিক শাসনের অধীন ছিল, এবং এই সাম্রাজ্যবাদ ও উপনিবেশবাদ এখনও এশীয় রাজনীতিকে অনেকটাই প্রভাবিত করে রয়েছে।
কাশ্মীর নিয়ে ভারত-পাকিস্তান দ্বন্দ্ব্ব্ব, তাইওয়ান-গণচীন দ্বন্দ্ব্ব্ব, ইসরায়েল-ফিলিস্তিন দ্বন্দ্ব্ব্ব, এগুলি এশিয়ার বর্তমান সময়ের কিছু শত্রুতামূলক অবস্থার উদাহরণ। তবে আঞ্চলিক পর্যায়ে বৃহত্তর সহযোগিতারও অনেক উদাহরণের দেখা মেলে, যাদের মধ্যে দক্ষিণ এশিয়ার সার্ক ও দক্ষিণ-পূর্ব এশিয়ার আসিয়ান-এর নাম উল্লেখযোগ্য।
দাঁশায় উৎসব
দাঁশায় উৎসব বা দাসাই উটসব হলো খেরোয়াল সাঁওতাল দের একটি বাৎসরিক উৎসব।
কারণ
এই উৎসবের দুটি ব্যাখ্যা প্রচলিত আছে। অনেকের মতে, এটি প্রকৃতি দেবী দুর্গার উপাসনাকে কেন্দ্র করে প্রকৃতি উপাসক সাঁওতাল ও অন্যান্য আদিবাসী সম্প্রদায়ের মধ্যে প্রচলিত একটি উৎসব।
আবার অনেকের মতে, দাঁশায় কথাটির মধ্যে দিয়ে সাঁওতালদের কাছে এক ইতিহাসের ছোঁয়া আসে। যেটা অ-আদিবাসীরা পান না। দাঁশায় কিন্তু উৎসব নয়। দাঁশায় হল খোঁজ; দুঃখের খোঁজ। ইতিহাসের; পূরানো ঐতিহ্যের অনুসন্ধান। বিশ্বাসঘাতকতার বদলা নেবার বাসনায় আজও এই খোঁজ চলে। তাই একে সাঁওতালি ভাষায় “দাঁশায় দাঁড়ান” বলা হয়। সাঁওতালি “দাঁড়ান” কথাটির অর্থ হল ভ্রমণ, “দাঁড়ান” কথাটি সাঁওতালি তে এখানে ব্যাপক অর্থে ব্যবহৃত হয়। “দাঁশায়” সাঁওতালিতে একটি মাসের নাম (ইংরেজি সেপ্টেম্বর- অক্টোবর মাস)। দাঁশায় মাসের পূর্ণচন্দ্র ওঠার পাঁচদিনের পর থেকে এই “দাঁশায় দাঁড়ান ” শুরু হয়। এই মাস টি বাংলায় শরৎ কালের সমসাময়িক। দূর্গা পূজার সাথে দাঁশায়ের বহু পুরানো, গভীর শত্রুতা – ভালোবাসা- বিশ্বাসঘাতকতার সম্পর্ক। তাদের মতে, এই দূর্গাপূজা আসলে এক অজানা ইতিহাস বহন করে। এই ইতিহাস হল বহিরাগত শত্রুর সাথে এ দেশের অধিবাসীদের লড়াই এর ইতিহাস। অনেকের মতে, দাঁশায় দাঁড়ান নিয়ে যে সমস্ত সাঁওতাল আদিবাসী কথা, গল্প কথা, উপকথা, মিথ ,আছে সে গুলো নিতান্তই মিথ বা গল্পগাথা নয়, এগুলো সাঁওতালদের দেশের ইতিহাস, দাঁশায় সম্পর্কিত গান গুলো তে উক্ত ইতিহাসের আভাস পাওয়া যায় যে গুলো বহিরাগত দৃষ্টিভঙ্গির মিথ কল্পনায় ঢাকা হয়ে আছে এবং সম্পূর্ণ বিপরীতে দাঁড়িয়ে। এই দাঁশায় দাঁড়ান এক ধরনের নাচের মধ্য দিয়ে সংগঠিত হয়ে থাকে। পশ্চিমবঙ্গে মূলত সাঁওতালদের মধ্যেই এই সুপ্রাচীন ইতিহাস লালিত পালিত হয়।
উৎসবের প্রকৃতি
ডাঁশায় উৎসবের প্রকৃতি নিয়েও দুটি ব্যাখ্যা প্রচলিত আছে।
প্রথম ব্যাখ্যা
দাঁশায় উৎসব সম্পুর্ণরূপে "কৃষিভিত্তিক ও প্রকৃতি বন্দনার উৎসব"। অনেকে এটাকে যুদ্ধের কাহিনী বা হুদুড় দুর্গা কিস্কুর লড়াইয়ের কাহিনী বলে ভুল প্রচার করে। দাঁশায় একটি যুদ্ধের উৎসব বলে যে প্রচার চলে তার কোনো ঐতিহাসিক ভিত্তি নেই। তা সম্পূর্ণ অনুমান ভিত্তিক ও রাজনৈতিক উদ্দেশ্য প্রণোদিত।সাঁওতালরা প্রকৃতি উপাসক। তাঁদের প্রত্যেকটি উৎসবেই নানা ভাবে প্রকৃতি বিভিন্ন শক্তির আরাধনা করা হয়। দীর্ঘ খরা বা অনাবৃষ্টির পর জলের আশায় প্রকৃতি দেবীকে পূজা ও সন্তুষ্ট করে আহ্বান করাই দাঁশায় উৎসবের মুল উদ্দেশ্য। আর "হুদুড়" বা "হুডুর" শব্দটা মেঘের সাথে তুলনা করা হয়। হুডুর বিজলী, হুদুড় হুদুড় হয় ইত্যাদি অর্থে ব্যবহৃত হয়। দাঁশায় উৎসবের প্রথম গানটির মধ্যে শুনলেই তার উল্লেখ রয়েছে "হায়রে হায়রে অকয় যাপে জুঁডিয়াদা দেশ দ অকয় যাপে আতার আদা দিশম দ দেশ দরে ল-লাটিচ এন দ দিশম দরে হাসায় ডিগিরেন ঠাকুর গেচয় জুঁডিয়াদা দেশ দ ঠাকুর গেচয় আতার আদা দিশম দ হায়রে হায়রে দেশ দরে ল-লাটিচ এন দ দিশম দরে হাসায় ডিগিরেন দেশে ঠাকুর জৗডি মেসে দা: দ দেশে ঠাকুর জারগে মেসে জাপুদ দ দেশ দরে ল-লাটিচ এন দ দিশম দরে হাসায় ডিগিরেন"।
দ্বিতীয় ব্যাখ্যা
সাঁওতালি দাঁশায় নাচের ইতিহাসে এ কথা বলা হয় যে- প্রাচীন কালে যখন ভারতবর্ষে আর্য বা দিকু দের আগমন হয় নি তখন এই দেশে হুদূড় দূর্গা নামে এক মহান সাঁওতাল আদিবাসী যোদ্ধা ছিলেন। যিনি রাজ্যের তথা দেশের প্রধান ছিলেন। “হুদূড়” শব্দ টি সাঁওতালি শব্দ; উদাহরণ- ‘হুদূড় হুদূড় হয় এদা (জোরে বাতাস) ‘হুদূড় হুদূড় এ উদুর এদা(জোরে নাক ডাকা) এবং “দূর্গা ” শব্দ টিও পুংলিঙ্গ । এই “দূর্গা” শব্দ টি সাঁওতাল শব্দ ভাণ্ডারে ও নামকরণ এ পাওয়া যায় । তাই হুদূড় দূর্গা যে সাঁওতাল জনগোষ্ঠীর ছিলেন এটা বলাই যায়। সাঁওতালি কথায় এর প্রমাণ এটাই যে “রাজ” বা “শাসক ” এর ধারণা কিস্কু গোষ্ঠীরা যে রাজকার্য পরিচালনা করত তার গল্প গান থেকে আমরা পাই সেই হেতু সাঁওতালদের ইতিহাসে “রাজা” বা ‘যোদ্ধা’ “বীর” “শাসক” “গুরু” ধারণা গুলি বইরে থেকে আগত বা আহুত নয়। যাই হোক; এই হুদূড়দূর্গা কিন্তু খুব সৎ স্বাধীনচেতা স্বদেশপ্রেমী প্রজাবৎসল শাসক ছিলেন। তাঁর শাসনেই এই দেশ এবং তার দেশবাসী সুখে শান্তিতে শস্যশ্যামলায় পরিপূর্ণ থাকতো। এর পরেই আসে বহিরাগত দের আগমন ।বহিরাগত বলতে এখানে আর্য দের কথা বলা হয়েছে। আর্য দের সাথে এই দেশের মানুষ(যাদের আর্য রা অনার্য বলে) দের সরাসরি সংঘর্ষ হয় ।এই সংঘর্ষ যুদ্ধ বিগ্রহ অনেক দিন ধরে চলেছিল কিন্তু আর্য রা পেরে ওঠেনি । বার বার প্রতিহত হয়ে তারা হত্যদম হয়ে পড়ে । তাঁরা অনেক দিন ধরেই খন্ড যুদ্ধ চালিয়ে যায়। যে হেতু তখন কার দিনে কেল্লা বা fort ; (সাঁওতালিতে “গাড়”) নির্ভর যুদ্ধ ব্যবস্থা ছিল তাই বহিরাগত শত্রুরা প্রবেশ করতে পারে নি। এই ” গাড়” গুলির নাম এখনো সাঁওতাল ইতিহাসে আছে। সাঁওতাল ১২ টি উপাধি এর জন্য বারো টি গাড় এর নাম আমরা পাই। সেগুলো হলো:
আজও আমরা দেখি সাঁওতাল দের পূজার্চনা অন্যান্য দের থেকে আলাদা। গৃহের জন্য ;কূলেরজন্য ; গ্রামের জন্য;এবং পুরো জনগোষ্ঠীর জন্য পৃথক পৃথক ঠাকুর- দেবতা( divine soul) এর পরিচয় পাওয়া যায় যা সাঁওতাল আদিবাসী দের নৈতিক শক্তির আধার হিসাবে মানা হয় আজও। হুদূড়দূর্গার গোপন শক্তির আধার ; তার গৃহের কূলের বিভিন্ন গোপনীয়তা ওই নারী হুদূড়দূর্গার স্ত্রী হিসাবে জেনে যায় এবং আবশ্যিক ভাবে তার পৈতৃক বহিরাগত আর্য দের জানিয়ে দেয় । এর ফলে বহিরাগত দের হুদূড়দূর্গা কে আক্রমণ করতে সুবিধা হয় । বহিরাগত আর্যরা রা ওই গণিকা কে প্রতিশ্রুতিবদ্ধ করে এই শর্তে যে হুদূড়দূর্গা কে হত্যা করলে উনি পূজিত হবেন যুগ যুগ ধরে এবং তা পরবর্তী কালে সত্যি হয় । হুদূড়দূর্গা ঘুমন্ত অবস্থায় হত্যা করেন এই গণিকা নারী । কিন্তু হুদূড়দূর্গার প্রকৃত চরিত্রেরপরিচয় জেনে,তার বিভিন্ন গূনের আদর্শের সংস্পর্শে এসে ওই নারী প্রকৃতই আসক্তি হয়ে ছিলেন তাই তার স্বামীর নাম গ্রহণ করেন। সেই থেকে এই নারী “দূর্গা ” নামে পরিচিত হন।যেহেতু ইনি গণিকা ছিলেন; তাই আজও দূর্গা পূজার জন্য গণিকালয়ের মাটি লাগে।
যাই হোক; এই কাহিনী অবশ্যই হুদূড়দূর্গা ও তার খেরওয়াল/ খেরওয়াড় জনগোষ্ঠীর দৃষ্টিভঙ্গি দিয়ে । এর আনুষঙ্গিক আরো অন্যান্য অনেক গল্প পাওয়া যায়; কিন্তু সে গুলো এতটা প্রামাণ্য না।
এই মিথ টি এই কারণেই বেশি প্রামাণ্য কারন ভুয়ৌং নামের যে বাদ্য যন্ত্র টি ব্যবহার করা হয় এই দাঁশায় দাঁড়ান এর সময় তার বৈশিষ্ট্য লক্ষ্য করলে আমরা তা বুঝতে পারি ।
ভূয়ৌং সাধারণত তৈরী হয় শুকনো লম্বা লাউ এর খোল দিয়ে । এই খোল এর ভিতরে তীর- ধনুক সহ অন্যান্য বিভিন্ন ধরনের অস্ত্র লুকানো থাকে।
ভুয়ৌং ছাড়া কিন্তু “দাঁশায় দাঁড়ান ” হয় না। দাঁশায় দাঁড়ানে ভুয়ৌং একটি অপরিহার্য অঙ্গ । এছাড়া সাঁওতালি তে বিভিন্ন যে দাঁশায় সেরেঞ( গান) গুলো আছে তার বিশ্লেষন করলে অনেক প্রামাণ্য মনে হয় উপরিউক্ত কাহিনী টিকে ।
সাঁওতাল সামাজিক প্রথায় একটি নিয়ম আছে ; সেটা হল গৃহ দেবতার নাম ; গ্রামের দেবতার নাম;পূজা পদ্ধতি প্রভৃতির মূল জিনিস বা রীতিনীতি কিন্তু নারীদের ;(মা- মেয়ে_ বউ)বলা হয় না। কিন্তু তারা পূজা সংক্রান্ত আনুষঙ্গিক কাজ অবশ্যই করতে পারেন । এখানে নারীবাদী দৃষ্টিভঙ্গি তে অনেক অভিযোগেই করতেই পারেন। কিন্তু একটু পেছনে তাকালে আমরা বুঝতে পারবো, হুদূড়দূর্গার এই দুঃখজনক পরিণতির কারন কি। যে বিশ্বাসে হুদূড়দূর্গা তার স্ত্রী কে তার গৃহদেবতার নাম; গোপন শক্তির রহস্য বলেদেয় সেদিন থেকেই তার পতন শুরু হয় । কারন এই ছলনাময়ী নারী তার বিশ্বাসভঙ্গ করে। বিশ্বাসঘাতকতা করে শত্রুপক্ষ কে হুদূড়দূর্গার সমস্ত গোপন বিষয় জানিয়ে দেয় । সেই থেকে মনে হয় আজও এই প্রথা সাঁওতাল সমাজে চলে আসছে। একটু ভেবে দেখলে বোঝা যায়: বিষয়টি কিন্তু খুব একটা ভুল নয় বা ছিলোনা। এই প্রথা শুরুর ঘটনাটিও কাকতালীয়ও নয়।
দাঁসায় গান
ঐতিহাসিক ধীরেন্দ্রনাথ বাস্কে “দাঁশায় পরব”(?) সম্পর্কে মনে করেন যে; এই দাঁশায় দাঁড়ান এর রেওয়াজ আর্যদের সঙ্গে লড়াই এর আগে থেকেই ছিল। কিন্তু দাঁশায় এর গান গুলো তে “হায়রে হায়” শব্দের ব্যবহার সাঁওতালি পুরাণের ঘটনাবলীর সাথে; গল্প কাহিনীর সাথে মিল খায় না। আর্য দের সঙ্গে লড়াই এর আগের থেকে এই দাঁশায় গানের কলির মধ্যে “হায়রে হায়” কথা গুলো না থাকারেই কথা। তাই ধীরেন্দ্রনাথ বাস্কের এই দাবিও সঠিক প্রামাণ্য নয়।
যদিও পরবর্তী কালে সময়ে সময়ে অনেক গানরে সংযুক্তি ঘটেছে । স্বাভাবিক ভাবেই এর পাশাপাশি আরও বিভিন্ন পৌরানিক কাহিনী পাওয়া যায় তা হল দিবী_দূর্গা_আয়ন_কাজল এর কাহিনী ।”মঈশা; ময়সা” (যে থেকে “মহিষাসুর” কথাটি এসেছে বলে মনে করা হয়) এই নাম গুলি সাঁওতালি মুন্ডারী সহ অন্যান্য আদিবাসী জাতির মধ্যেও পাওয়া যায়। এই কাহিনী গুলোও আর্য দের সঙ্গে লড়াই এর প্রমাণ দেয় । এই লড়াই এর সফলতা ব্যর্থতা নিয়েই এই দিবী-দূর্গা-আয়ন-কাজল এর কাহিনী গুলি এবং গান গুলির মধ্য দিয়েও এর সামাঞ্জস্যতা বোঝা যায় ।
এই কাহিনী অনুসারে দিবী এবং দুর্গা দুই সাঁওতাল বীর আর্য দ্বারা অপহৃত আয়ন-কাজল নামে দুই সাঁওতাল নারীর খোঁজে নারীর পোশাকে সেজে দেশে দেশে খোঁজ করে।
এই কাহিনী সম্পর্কিতএকটি গান হলো:- হায়রে হায়__অত মা দিসমরে মা ভুয়াং সাডে কান সের্মা দিসমরে মা কাঁসা রাঁওয়াঃ কান হায়রে হায়__চেতে লাগিৎ দরে ভুয়াং সাডে কান চেতে লাগিৎ দরে কাঁসা রাঁওয়াঃ কান? হায়রে হায়__দিবীরে দুর্গা লাগিৎ ভুয়াং সাডেকান আয়ন কাজল লাগিৎ কাঁসা রাঁওয়াঃ কান হায়রে হায়___দেলাসে দিবী দুর্গা আঁড়গো হিজুঃ বিন দেলাসে আয়ন কাজল উপেল গদঃবিন।
এছাড়া; দাঁশায় দাঁড়ান এর অপরিহার্য বাদ্যযন্ত্র ভুয়ৌং এর উৎপত্তি সম্পর্কে যে গান টি আছে তা হল:- তকারে দ ভুয়াং এম জানামলেনা রে?
খত মাদের রে ভুয়াং এম জানামলেনা রে
চেতে লাগিৎ ভুয়াং এম জানামলেনা রে
চেতে লাগিৎ ভুয়াং এম বুসাঁড়লেনা রে
দেশ দাড়ান লাগিৎ ভুয়াং এম জানাম লেনা রে
দিসম সাঙ্গার লাগিৎ ভুয়াং এম বুঁসাড়লেনা রে। দাঁশায় গান গুলির বিশ্লেষন করলে সাঁওতাল জাতির অনেক উহ্য ইতিহাসের সন্ধান পাওয়া যায় ও বোঝা যায়। যেমন:- হায়রে! হায়রে! হায়রে!
তিমিন সাঁঙ্গিঞ গাতিঞ গিরু নৌয় দ
তেমিন সাঁঙ্গিজ বাহা নৌয় দ
হায়রে !হায়রে! হায়রে!
হানে গো ঞেলঃ কান গো
হানে ঞেলঃ কান
গিরু নৌয় রে দ জুয়া ক এনেচ কান
বাহা নৌয় রে দ ধুঢ়িক অটাংএন। অর্থাৎ:
কতো দূরে গো গিরু নদী
কতো দূরে গো বাহা নদী হায়রে___হায় ওই যে দেখা যায় গো ওই দেখা যায় গিরু নদী তে জুয়া খেলা হয় বাহা নদী তে ধুলো উড়ে যায় । কাশী টাঁডিরে কাকী হড়ক তুপুঞকান
কাদাম বৌয়হড়রে কাকী হড়ক মাপাঃকান
চেতে লাগিৎ কাকী হড়ক তুপুঞকান?
চেতে লাগিৎ কাকী হড়ক মাপাঃকান?
সীমা লাগিৎ কাকী হড়ক তুপুঞকান
সাড়িম লাগিৎ কাকী হড়ক মাপাঃকান
এঙ্গাঞ বাড়ে তাহেনখান বিতা হাটিঞকে
আপুঞ বাড়ে তাহেনখান মকা হাটিঞকে। অর্থাৎ ; কাশ মাঠে কাকী মানুষে মানুষে তীরঃবিদ্ধ করে/কদমক্ষেতে কাকী মানুষে মানুষে কাটাকাটি করে/ কি জন্য কাকী মানুষে মানুষে তীরঃবিদ্ধ করে?/ কি জন্য কাকী মানুষে মানুষে কাটাকাটি করে?/ দেশের সীমানার জন্য কাকী মানুষেমানুষে লড়াই করে/ ঘরের জন্য কাকী মানুষে মানুষে কাটাকাটি করে/ মা যদি আমার থাকত আমি চাক্ষর মেপে নিতাম/ বাবা যদি থাকত আমার হাতে মেপে নিতাম।
এরকম অনেক গান আছে রা প্রবন্ধটি দীর্ঘায়িত হবার জন্য দেওয়া হলো না। "হায়রে হায়রে
অকয় যাপে জুঁডিয়াদা হায়রে হায
সিঞবির দ ল: কান দ হায়রে হায
মানবির দ হাসায় ডিগিরেন
দেসে ছিতৗ দেসে কৗপরা হায়রে হায
জারগে দা: দ নতে বিন হায়রে হায
তারসে রাকাব, তারসে নাড়গ হায়রে হায়
সিঞবির দ ল: কা দ হায়রে হায়
দুর্গাপূজার সাথে সম্পর্ক
সাঁওতালরা দাঁশায় উৎসবে প্রকৃতি রূপে দুর্গার আহ্বান ও পূজা করে, দুর্গাপুজোর অন্যতম বিষয় হলো দুর্গাকে প্রকৃতি রূপে আরাধনা করা। উভয় উৎসবের দেবী দুর্গার আরাধনা ও পূজা করা হয়। সাঁওতালরা মূর্তি পূজা করে না, তাঁরা প্রাকৃতিক শক্তিকে পূজা করেন। দুর্গাকে তাঁরা খরারোধী শুভ শক্তি "বাতাস" রূপে এবং দুর্গার দুই অনুচর লক্ষ্মী ও সরস্বতীকে বর্ষার পূর্বের ঘূর্ণি ঝড় রূপে আহ্বান করা হয়। উক্ত উৎসবের গান গুলিতে তার উল্ল্যেখ রয়েছে
"হায়রে হায়রে অকয় যাপে জুঁডিয়াদা হায়রে হায সিঞবির দ ল: কান দ হায়রে হায মানবির দ হাসায় ডিগিরেন দেসে ছিতৗ দেসে কৗপরা হায়রে হায জারগে দা: দ নতে বিন হায়রে হায তারসে রাকাব, তারসে নাড়গ হায়রে হায় সিঞবির দ ল: কা দ হায়রে হায় মানবির দ ল: কান দ হায়রে হায়"।
অর্থাৎ অনাবৃষ্টির ফলে মানভূমের(পুরুলিয়া) জঙ্গল এবং সিমভূমের জঙ্গলও যেন জ্বলে পুড়ে গেছে। ছিতা- কাপরা (ছিতা ও কাপরা জাহের দেবীদের অন্যতম দুই দেবী) আপনারা বৃষ্টি দিন।
"হায়রে হায়রে দিবি দুর্গা দয় ওডোক এনা রে আয়নম কাজল দকিন বাহের এনা রে হায়রে হায়রে চেতে লাগিদ দয় ওডোক এনা রে চেতে লাগিদ দ কিন বাহের এনা রে হায়রে হায়রে দেশ লাগিদ দয় ওডোক এনা রে দিশম লাগিদ দ কিন বাহের এনা রে হায়রে হায়রে সুনুম সিঁদুর লাগিদ ওডোক এনা রে বাহা টুসৗ লাগিদ দ কিন বাহের এনা রে হায়রে হায়রে দেলা সে দিবি দুর্গা হয় লেকাতে দেলাসে আয়নম কাজল বার্ডু লেকাতে হায়রে হায়রে অটাং হিজু পেসে সেরমা সাগিন খন ঘুরলাউ হিজু: পেসে সরগ পুরী খন বঠেল বঠেল সেকরেজ সেকরেজ"।
অর্থাৎ, দেবী দুর্গা বাহির হলেন, আয়নম, কাজল (আয়নম ও কাজল দেবীর সহচর, লক্ষ্মী, সরস্বতীর প্রতিরূপ ও বলা যেতে পারে) বাইরে এলেন, দেশের জন্য, দিশমের জন্য এবং সিঁদুর-তেল-পুস্পের জন্য। অর্থাৎ পূজা পাবার জন্য এরা বাহির হলো, এসো দুর্গা বাতাস হয়ে, এসো আয়নম কাজল ঘুর্ণি হয়ে সুদূর মহাকাশের স্বর্গপুরী থেকে। এটাই সাঁওতালদের দেবী আবাহন। দেবী বন্দনা বা পুজো করার ফলে ভালো বৃষ্টি হয়েছিল- তাই “বঠেল বঠেল” আনন্দসূচক ধ্বনি প্রয়োগ হয় ।
শহীদা বাদশাহ
শহীদা বাদশাহ পাকিস্তান সেনাবাহিনীর একজন জেনারেল ছিলেন। তিনি রাওয়ালপিন্ডির আর্মি মেডিক্যাল কলেজের প্রিন্সিপাল ছিলেন। তার পিতাও পাকিস্তান সেনাবাহিনীতে কর্মরত ছিলেন। শহীদা বাদশাহ হিলাল-ই-ইমতিয়াজ (সামরিক) পদকে ভূষিত হয়েছিলেন। ১৯৭৭ সালে তিনি পাকিস্তান সেনাবাহিনীর মেডিক্যাল কোরে কমিশন লাভ করেন। ২০১৩ সালে তিনি মেজর জেনারেল হিসেবে অবসর প্রাপ্ত হন।
স্টিফেন গার্টন
স্টিফেন গার্টন (জন্ম ১৯৫৫) একজন অস্ট্রেলীয় ইতিহাসবিদ এবং সিডনি বিশ্ববিদ্যালয়ের ইতিহাসের অধ্যাপক।
দীঘিরপাড় ইউনিয়ন, বাজিতপুর
দিঘীরপাড় ইউনিয়ন বাংলদেশের ঢাকা বিভাগের কিশোরগঞ্জ জেলার বাজিতপুর উপজেলার একটি ইউনিয়ন।
অবস্থান ও সীমানা
বাজিত পুর থেকে ১.৫কিমি দূরত্বে
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
শেখপুরা
শেখপুরা (Sheikhpura) ভারতের বিহার রাজ্যের শেখপুরা জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে শেখপুর শহরের জনসংখ্যা হল ৪৩,০৪২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫১%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে শেখপুর এর সাক্ষরতার হার বেশি।
জাতীয় গ্রন্থপঞ্জি নম্বর
জাতীয় গ্রন্থপঞ্জি নম্বর বা ন্যাশনাল বিবলিওগ্রাফি নম্বর (এনবিএন) হল প্রকাশনা শনাক্তকরণ ব্যবস্থাসমূহের একটি গ্রুপ। এটি জার্মানি, ইতালি, ফিনল্যান্ড, নরওয়ে, নেদারল্যান্ডস এবং সুইডেনের মতো দেশগুলির জাতীয় গ্রন্থাগার দ্বারা ব্যবহৃত হয়। এনবিএন-এর বিষয়বস্তুর জন্য কোনও বৈশ্বিক মানকদন্ড নেই; এর পরিবর্তে, এটির দেশ-ভিত্তিক নির্দিষ্ট ফর্ম্যাট রয়েছে। এনবিএন সাধারণত নথিপত্রের জন্য ব্যবহৃত হয়, যার কোনও প্রকাশক-নির্ধারিত সনাক্তকারী নেই, যেমন আইএসবিএন নেই। এনবিএনগুলি জাতীয় গ্রন্থাগারে সংরক্ষণাগারভুক্ত মিডিয়া সনাক্তকরণের জন্য ব্যবহার করা যেতে পারে, উদাহরণস্বরূপ পিএইচডি অভিসন্দর্ভ।
এনবিএনগুলির জন্য একটি ইউনিফর্ম রিসোর্স নেম (ইউআরএন) নামস্থান বরাদ্দ দেয়া হয়েছে, এবং তা আইইটিএফ আরএফসি ৩১৮৮ তে বর্ণনা করা হয়েছে। উদাহরণস্বরূপ:
কিছু গ্রন্থাগার যেমন সুইডেনের জাতীয় গ্রন্থাগার এই ইউআরএনগুলির জন্য একটি রেজোলিউশন পরিষেবা প্রদান করে।
নেদারল্যান্ডসে জাতীয় গ্রন্থাগার (KB) এনবিএন (URN:NBN:NL) বরাদ্দ দেয়।
উইলিয়াম গ্রে
স্যার উইলিয়াম গ্রে কেসিএসআই (১৮১৮ – ১৫ মে ১৮৭৮) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির চতুর্থ লেফটেন্যান্ট গভর্নর। তিনি ১৮৬৭ সাল থেকে ১৮৭০ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
জন্ম ও প্রাথমিক জীবন
উইলিয়াম গ্রে ১৮১৮ সালে জন্মগ্রহণ করেন এবং ক্রিস্ট চার্চ, অক্সফোর্ডে শিক্ষা লাভ করেন। তার পিতার নাম এডওয়ার্ড গ্রে।
কর্মজীবন
তিনি ১৮৬৭ সাল থেকে ১৮৭০ সাল পর্যন্ত বাংলার লেফটেন্যান্ট গভর্নর হিসাবে এবং পরবর্তীতে জ্যামাইকার গভর্নর হিসাবে দায়িত্ব পালন করেন।
ইন্টারনেট ফোরাম
একটি ইন্টারনেট ফোরাম বা বার্তা পরিষদ হল একটি অনলাইন আলোচনার সাইট যেখানে লোকেরা কোন একটি বিষয় সম্পর্কে আলোচনা করতে পারে বার্তা পোষ্টিং ব্যবস্থার মাধ্যমে। ফোরাম চ্যাট রুমের থেকে আলাদা কেননা এতে চ্যাট রুমের থেকেও বড় মাপের লেখা, আর্কাইভের সুযোগ ইত্যাদি রয়েছে। এতে আরো আছে ব্যবহারকারীর অ্যাকসেস লেভেল অর্থাৎ ব্যবহারকারী কোন সীমা পর্যন্ত ফোরামের সুবিধা ব্যবহার করতে পারবে। ফোরামের নিয়ন্ত্রণ ব্যবস্থার উপর ভিত্তি করে ব্যবহারকারীর লিখিত কোন বার্তা মডারেটর বা নিয়ন্ত্রক কর্তৃক পরীক্ষিত না হলে সেটা তাৎক্ষণিক প্রকাশ না করারও ব্যবস্থা রয়েছে।
ফোরামের সুনির্দিষ্ট পারিভাষিক ভাষা রয়েছে যেমন কোন একক আলোচনাকে "থ্রেড" বা "টপিক" বলে ডাকা হয়।
আলোচনা ফোরামগুলোর গঠন হয় ট্রি স্ট্রাকচার অর্থাৎ একটির নিচে একটি। একটি ফোরামের অভ্যন্তরে অনেকগুলি উপফোরাম থাকতে পারে যেগুলোতে আবার একাধিক বিষয় বা টপিক থাকতে পারে। একটি ফোরামের টপিকের একাধিক থ্রেথ থাকতে পারে যাতে এক বা একাধিক লোক একে অন্যের লিখিত বার্তার জবাব দিয়ে আলোচনা চালাতে পারে।
ফোরামের সেটিংয়ের উপর ভিত্তি করে কোন ব্যবহারকারী নামহীন, নিবন্ধিত অবস্থায় থাকতে পারে। নিবন্ধন ব্যবস্থায় কোন ব্যবহারকারী নিবন্ধন সম্পন্ন করার পর ফোরামে লগ ইন করতে পারে তারপর ফোরামের ব্যবস্থা অনুযায়ী এবং ব্যবহারকারীকে প্রদত্ত সুবিধা অনুযায়ী বার্তা লিখা শুরু করতে পারে। বেশিরভাগ ফোরামেই পোষ্ট করা লিখা পড়ার জন্য ব্যবহারকারীকে নিবন্ধিত হতে হয় না।
খোলা আমজাদ
খোলা আমজাদ (জন্ম: ১২ ডিসেম্বর, ১৯৫২) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
প্রাথমিক ও শিক্ষাজীবন
খোলা আমজাদ ১৯৫২ সালের ১২ ডিসেম্বরে পাকিস্তানের পাঞ্জাব প্রদেশের মুলতানে জন্মগ্রহণ করেছিলেন।
তিনি ১৯৭৬ সালে আলিয়ঁস ফ্রঁসেজ থেকে ফরাসি ভাষায় মাস্টার ডিপ্লোমা অর্জন করেছিলেন। তিনি ২০০০ সালে বাহাউদ্দিন জাকারিয়া বিশ্ববিদ্যালয় থেকে অফিস ব্যবস্থাপনায় স্নাতকোত্তর ডিপ্লোমা সম্পন্ন করেছিলেন।
আসমা ওয়া সিফাত
আল-আসমা ওয়াস-সিফাত (আরবি: الأسماء والصفات ; রোমানাইজড: আল্লাহর নাম এবং গুণাবলী),বিশিষ্ট মুহাদ্দিস ইমাম বায়হাকি রচিত ইসলামি ধর্মতত্ত্ব-এর একটি প্রধান ধ্রুপদী গ্রন্থ। বলা হয়ে থাকে যে, এই ধরনের রচনা এর আগে কখনোই দেখা যায়নি এবং এ কারণে ইমাম বায়হাকিকে এই ক্ষেত্রে অগ্রগামী হিসেবে বিবেচনা করা হয়।
পাঠ্যসূচি
আল-বায়হাকি ছিলেন সুন্নি ইসলামের আশ'আরি মতাদর্শের দলভুক্ত দৃঢ মনোভাবাপন্ন একজন রক্ষক। তিনি পাঠ্য প্রমাণ এবং ধার্মিক পূর্বসূরিদের বাণী ব্যবহার করে প্রাচীনতম মুসলমানদের মতের সাথে তার বিশ্বাস প্রমাণ করতেন। তিনি বিভিন্ন সম্প্রদায়কে খণ্ডন করার সুযোগও নেন, যারা দুটি চরম পদ্ধতি অবলম্বনে নিজেদের লিপ্ত রাখে যেমন: যারা চরম আক্ষরিকতায় লিপ্ত তারা স্রষ্টাকে তার সৃষ্টির সাথে তুলনা করে এবং যারা অর্থ বিকৃত করে এবং ভবিষ্যদ্বাণীমূলক হাদিসকে প্রত্যাখ্যান করে চরম রূপকতায় লিপ্ত হয়। আল-বায়হাকির বিতর্কিত এই বইটি মহান আল্লাহর সমস্ত নাম এবং তার গুণাবলী সম্পর্কে তার সত্যতা প্রমাণ করার জন্য প্রণীত। তিনি শুধুমাত্র সনদ দিয়েই যথেষ্ট মনে করেননি বরং তিনি যে কঠিন বর্ণনাগুলি এতে নিয়ে এসেছেন তা স্পষ্ট করার জন্য যুক্তিও ব্যবহার করেন এবং কিছু কিছুর সাথে তিনি নীরব থাকেন (তাফবিদ)।
হালিমপুর ইউনিয়ন
হালিমপুর ইউনিয়ন বাংলদেশের ঢাকা বিভাগের কিশোরগঞ্জ জেলার বাজিতপুর উপজেলার একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
পরশুরাম সরকারি কলেজ
পরশুরাম সরকারি কলেজ ফেনী সদর ফেনী    বাংলাদেশের একটি সরকারি কলেজ । এই কলেজটি পরশুরাম কলেজ নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে ।
ইতিহাস
পরশুরাম সরকারি কলেজ ১৯৭২ সালে পরশুরাম উপজেলার বিশিষ্ট সমাজকর্মী এবং আওয়ামী রাজনৈতিক ব্যক্তিত্ব মরহুম জনাব আমিনুল করিম মজুমদার (খোকা মিয়া) এর নেতৃত্বে স্থানীয় গন্যমান্য ব্যক্তিবর্গের উদ্যেগে পরশুরাম কলেজ নামে একটি কলেজ প্রতিষ্ঠার পরিকল্পনা গ্রহণ করেন এবং ০১-০৭-১৯৭২ইং তারিখে স্থানীয় পরশুরাম পাইলট উচ্চ বিদ্যালয়ে একাধশ মানবিক ও বাণিজ্য শাখায় ভর্তি কার্যক্রম শুরু হয়। পরবর্তীতে এলাকার লোকজনের নগদ অর্থ ও ধান-চাউলের সাহায্যে এবং স্থানীয় বাজারগুলোর ব্যবসায়ীদের চাঁদা ও সহযোগীতায় কলেজের বর্তমান অবস্থা ধীরে ধীরে পূর্ণাঙ্গ রূপ লাভ করে। ১৯৮৪ সাল থেকে বিজ্ঞান শাখা চালু হয় এবং ১৯৮৭ সালে থেকে স্নাতক পর্যায়ে মানবিক ও বাণিজ্য শাখায় শিক্ষা কার্যক্রম শুরু হয়। ১৪-০৯-১৯৯২ইং তারিখ থেকে কলেজটি জাতীয়করণ করা হয়।
প্রতিষ্ঠা
১৯৭২ সালে পরশুরাম উপজেলার সলিয়া নিবাসী প্রাক্তন উপজেলা চেয়ারম্যান, বিশিষ্ট সমাজ কর্মী ও রাজনীতিবিদ মরহুম আমিনুল করিম মজুমদার (খোকা মিয়া) এর নেতৃত্বে অত্র এলাকার বিভিন্ন স্তরের সমাজ কর্মী এবং রাজনৈতিক ব্যক্তিদের উদ্যোগে এলাকার সর্বস্তরের জনগণ ও বাজার ব্যবসায়ীদের থেকে ধান ও নগদ টাকা নিয়ে ফেনী-পরশুরাম বাস সড়কের পাশে অবস্থিত পরশুরাম পাইলট উচ্চ বিদ্যালয়ের কয়েকটি কক্ষে প্রথমে ‌‌’পরশুরাম কলেজ’এর একাদশ মানবিক ও বাণিজ্য বিভাগের শ্রেণী কার্যক্রম আরম্ভ হয়। প্রায় এক বছর পর পরশুরাম পৌরসভার ৩নং ওয়ার্ডের অনন্তপুর গ্রামে পরশুরাম-সুবার বাজার রোডের সাথে পশ্চিম পার্শ্বে নতুনভাবে জমি ক্রয় করে কলেজের কার্যক্রম শুরু হয়। কলেজেটি ধাপে ধাপে অগ্রগতি হয়ে বর্তমানে পূর্ব জায়গাতেই রয়েছে।
অনুষদ সুমহ
স্নাতক
ভবিষ্যৎ পরিকল্পনা
স্নাতক পর্যায়ে অনার্স ও মাস্টার্স কোর্স চালু করার পরিকল্পনা রয়েছে।
উবায়দুল হক
উবায়দুল হক জালালাবাদী (খতিব উবায়দুল হক নামেও পরিচিত; –  খ্রিস্টাব্দ; ৯ জিলহজ্জ ১৩৪৬ – ২৩ রমজান ১৪২৮ হিজরি) ছিলেন একজন বাংলাদেশি ইসলামি পণ্ডিত ও শিক্ষাবিদ। তিনি বাংলাদেশের জাতীয় মসজিদ বায়তুল মোকাররমের তৃতীয় খতিব ও সরকারি মাদ্রাসা-ই-আলিয়া, ঢাকার হেড মাওলানা ছিলেন। দারুল উলুম দেওবন্দে শিক্ষা সমাপ্ত করে তিনি শিক্ষকতা পেশায় নিযুক্ত হন। মাঝখানে তিনি কিছুকাল জমিয়ত উলামায়ে ইসলামের রাজনীতির সাথে জড়িত ছিলেন। ঢাকা আলিয়া থেকে অবসর গ্রহণের পর তিনি বিভিন্ন কওমি মাদ্রাসার সাথে জড়িত হন। তিনি আল জামিয়া আল ইসলামিয়া পটিয়া ও জামিয়া কাসিমুল উলুম দরগাহে হজরত শাহজালাল (রহ.)–এর শায়খুল হাদিসের দায়িত্বও পালন করেছিলেন।
বর্তমান ইসলামিক ফাউন্ডেশন বাংলাদেশের ভিত স্থাপিত হয়েছিল তার চিন্তাধারায় গঠিত ইসলামি গবেষণা পরিষদের উদ্দীপনা থেকে। তিনি বাংলাদেশে ইসলামি ঐক্যের জন্য সকল ধর্মীয় দলের মধ্যে ঐক্য প্রতিষ্ঠার প্রয়াসে অভিভাবকের ভূমিকা পালন করেছিলেন। এলক্ষ্যে তিনি একটি অরাজনৈতিক স্বতন্ত্র পরিষদ হিসেবে জাতীয় শরিয়া কাউন্সিল প্রতিষ্ঠা করেন। বাংলাদেশের মধ্যে ইসলামি ব্যাংক ও বীমাসেবা চালুর জন্য তিনি পথিকৃৎ হিসেবে ভূমিকা পালন করেন। তিনি ইসলামী ব্যাংকের শরিয়া কাউন্সিল এবং সম্মিলিত শরিয়া কমিটির চেয়ারম্যান ছিলেন।
আন্তর্জাতিক মজলিস তাহাফফুজে খতমে নবুয়ত বাংলাদেশের সভাপতি হিসেবে তিনি দীর্ঘকাল খতমে নবুয়ত আন্দোলনে নেতৃত্ব প্রদান করেন। ইসলাম ও শরিয়ত বিরোধী যেকোনো পদক্ষেপের বিরুদ্ধে তিনি সোচ্চার ভূমিকা পালন করেন। তার আহ্বানে একযোগে বাংলাদেশের আড়াই লাখ মসজিদে জঙ্গিবাদ বিরোধী খুতবা ও বক্তব্য প্রদান করা হয়। তারিখে ইসলাম, সীরাতে মোস্তফা সহ তিনি কয়েকটি গ্রন্থ রচনা করেছিলেন। ইসলামিক ফাউন্ডেশন বাংলাদেশের প্রকাশিত শতাধিক সম্পাদিত ও অনূদিত গ্রন্থে তার নামের উল্লেখ পাওয়া যায়। তিনি সৌদি আরবের রাষ্ট্রীয় সর্বোচ্চ ক্ষমতাসম্পন্ন তত্ত্বাবধায়ক প্রতিষ্ঠান মজলিশে শুরা থেকে স্বর্ণপদক পেয়েছিলেন।
প্রারম্ভিক জীবন ও শিক্ষা
উবায়দুল হক ১৯২৮ সালের ২ মে সিলেটের জকিগঞ্জ উপজেলার বারোঠাকুরিতে জন্মগ্রহণ করেন। তার পিতা জহুরুল হক উরফে উরকিজ আলী মৌলভী দারুল উলুম দেওবন্দের ছাত্র ও আশরাফ আলী থানভীর খলিফা ছিলেন। তার মায়ের নাম আয়েশা বেগম। তিন ভাইয়ের মধ্যে তিনি ছিলেন দ্বিতীয়। তার বোনের সংখ্যা ৪ জন। পরিবার ও নিজ গ্রামের মসজিদে তার প্রাথমিক শিক্ষার হাতেখড়ি হয়। এরপর তিনি সিলেটের বিয়ানিবাজারে আতহার আলীর প্রতিষ্ঠিত একটি প্রতিষ্ঠানে কিছুকাল লেখাপড়া করেন। তথায় তিনি শামসুল হক শাহবাগির কাছে ফার্সি ভাষা ও সাহিত্যের কারিমা, পান্দেনামা ও মিজান মুনশাইব ইত্যাদি শিক্ষালাভ করেন। দুই বছর তিনি ঘুংগাদিতে ছিলেন। এরপর তিনি হবিগঞ্জের মাওলানা মুদাসসির ও মুসির আলির নিকট কিছুদিন প্রাইভেট লেখাপড়া করেন। ১৪ বছর বয়সে উচ্চ শিক্ষা লাভের জন্য তিনি দারুল উলুম দেওবন্দে চলে যান। সেখানে তিনি প্রথমে কাফিয়া শ্রেণিতে ভর্তি হন। দাওরায়ে হাদিস পরীক্ষায় তিনি রেকর্ড ফলাফল লাভ করেন, যা ছিল দারুল উলুম দেওবন্দের ইতিহাসে সর্বোচ্চ। তার শিক্ষকদের মধ্যে রয়েছেন: হুসাইন আহমদ মাদানি, ইব্রাহিম বালিয়াভি, ইজাজ আলী আমরুহী, কারী মুহাম্মদ তৈয়ব প্রমুখ। আসআদ মাদানি, সালেম কাসেমি, ওয়াহিদুজ্জামান কিরানবি, আবুল হাসান যশোরী তার সহপাঠী ছিলেন। দারুল উলুম দেওবন্দে অধ্যয়নকালে তিনি হুসাইন আহমদ মাদানির হাতে বায়আত গ্রহণ করেন। পরবর্তীতে তিনি আশরাফ আলী থানভীর খলিফা আতহার আলীর নিকট বায়আত হন। তার মৃত্যুর পর তিনি মুহাম্মদুল্লাহ হাফেজ্জীর নিকট বায়আত হন ও খেলাফত লাভ করেন। তবে খেলাফতপ্রাপ্তির কথা তিনি গোপন রাখতেন। হাফেজ্জীর মৃত্যুর পর তিনি আবরারুল হক হক্কীর সাথে আধ্যাত্মিক সম্পর্ক স্থাপন করেন।
কর্মজীবন
শিক্ষাজীবন সমাপ্তির পর ১৯৪৯ সালে আবদুল ওয়াহহাব পীরজীর আহ্বানে সাড়া দিয়ে জামিয়া হোসাইনিয়া আশরাফুল উলুম, বড় কাটরায় শিক্ষক হিসেবে যোগদানের মাধ্যমে তার কর্মজীবনের সূচনা হয়। শিক্ষকতার চতুর্থ বছর তিনি হজ্জের উদ্দেশ্যে রওয়ানা হন। কিন্তু বিভিন্ন কারণে হজ্জ করা সম্ভব না হওয়ায় হুসাইন আহমদ মাদানি ও ইজাজ আলী আমরুহীর সান্নিধ্যে তিনি দেওবন্দ গমন করেন। আমরুহী তাকে শাহজাহানপুরের একটি মাদ্রাসায় শিক্ষক হিসেবে নিয়োগ দিয়ে দেন। পরবর্তীতে তিনি দারুল উলুম করাচিতে শিক্ষক হিসেবে যোগদান করেন। দারুল উলুম করাচির প্রধান শফি উসমানির বিভিন্ন রাজনৈতিক ব্যস্ততার কারণে বছরের শেষ দিকে তিনি সহীহ বুখারীর শিক্ষাদান করতেন। দারুল উলুম করাচিতে শিক্ষকতাকালে তিনি জমিয়ত উলামায়ে ইসলাম ও নেজামে ইসলাম পার্টির পশ্চিম পাকিস্তানের প্রচার সম্পাদক নিযুক্ত হন। তখন থেকে রাজনৈতিক কর্মকাণ্ডে তার সক্রিয়তা শুরু হয়। পূর্ব পাকিস্তানের প্রাদেশিক নির্বাচনে যুক্তফ্রন্ট ক্ষমতায় আসার পর যুক্তফ্রন্টের শরীক দল নেজামে ইসলাম পার্টির সভাপতি আতহার আলী তাকে শিক্ষকতা পদ থেকে অব্যাহতি দেওয়ার জন্য শফি উসমানিকে অনুরোধ করলে তিনি তাকে অব্যাহতি দিতে সম্মত হন। এরপর তিনি পূর্ণকাল রাজনীতিতে অংশগ্রহণ করে কিছুকাল শিক্ষকতা থেকে অবসর নেন। তিনি নেজামে ইসলাম পার্টির প্রকাশনা বিভাগের দায়িত্ব পান। তবে যুক্তফ্রন্ট ক্ষমতায় আসার কয়েকমাস পর কেন্দ্রীয় সরকার পূর্ব পাকিস্তানের প্রাদেশিক সরকার ভেঙে দেয় এবং সমস্ত রাজনৈতিক কার্যকলাপ নিষিদ্ধ হয়। ফলে ১৯৫৪ সালের আগস্টে তিনি পুনরায় বড় কাটরা মাদ্রাসায় শিক্ষক হিসেবে যোগদান করেন। ১৯৫৪ সালের ১৮ সেপ্টেম্বর তিনি সরকারি মাদ্রাসা-ই-আলিয়া, ঢাকায় জ্যেষ্ঠ শিক্ষক পদে যোগদান করেন। ১৯৮০ থেকে ১৯৮৫ পর্যন্ত তিনি ঢাকা আলিয়ার হেড মাওলানা ছিলেন। ১৯৮৫ সালের ২ মে তিনি সরকারি আলিয়া থেকে অবসর নেন। হেড মাওলানা থাকাকালীন ১৯৮৪ সালে তিনি বাংলাদেশের জাতীয় মসজিদ বায়তুল মোকাররমের খতিব পদে নিয়োগ পান। আমৃত্যু তিনি এই দায়িত্বে ছিলেন। মাঝখানে শেখ হাসিনা সরকারের প্রথম মেয়াদে বার্ধক্যের অজুহাতে এই দায়িত্ব থেকে অব্যহতি প্রদানের প্রচেষ্টা চালানো হলেও তা সফল হয় নি।
ঢাকা আলিয়া থেকে অবসর নেওয়ার পর তিনি মৃত্যু পর্যন্ত বিভিন্ন কওমি মাদ্রাসার সাথে ওতপ্রোতভাবে জড়িত ছিলেন। প্রথমেই তিনি মাদ্রাসায়ে ইসলামিয়া ইসলামপুরের মুহতামিম নিযুক্ত হন। ১৯৮৫ থেকে মৃত্যু পর্যন্ত তিনি মাদ্রাসায়ে ফয়জুল উলুম আজিমপুরের শায়খুল হাদিস পদে ছিলেন। ১৯৮৫ থেকে ১৯৮৭ পর্যন্ত আল জামিয়া আল ইসলামিয়া পটিয়ার শায়খুল হাদিস এবং ১৯৮৭ থেকে মৃত্যু পর্যন্ত জামিয়া কাসিমুল উলুম দরগাহে হজরত শাহজালাল (রহ.)–এর শায়খুল হাদিস ছিলেন। কয়েকবছর জামিয়া আরাবিয়া ইমদাদুল উলুম ফরিদাবাদের মুহাদ্দিস ছিলেন। শিক্ষকতা জীবনে তার ছাত্রদের মধ্যে রয়েছেন: তাকি উসমানি, রফি উসমানি, মতিউর রহমান নিজামী, মোঃ নুরুল ইসলাম প্রমুখ।
সাহিত্যকর্ম
কর্মজীবনের শুরু থেকে তিনি লেখালেখি শুরু করেন। লেখালেখির ক্ষেত্রে তিনি তার জন্মভূমি সিলেটের অপর নাম জালালাবাদকে নিজের নামের সাথে সংযুক্ত করে উবায়দুল হক জালালাবাদী ব্যবহার করতেন। তার অধিকাংশ কিতাবে এই নাম ব্যবহৃত হয়েছে। তার রচনাবলি দুই ধরনের: পাঠ্যবই ও এর ব্যাখ্যাগ্রন্থ এবং সাধারণ। আরবি, বাংলা, উর্দু তিন ভাষায় তার রচনা পাওয়া যায়। তবে তুলনামূলক উর্দু ভাষায় বেশি।
এছাড়াও তিনি মুহাম্মদ ইকবালের শিকওয়া ও জাওয়াবে শিকওয়া অনুবাদ করেছেন।
সম্মাননা
তিনি ১৯৫৬ ও ১৯৫৮ সালে সরকারি মাদ্রাসা-ই-আলিয়া, ঢাকা থেকে ‘জমিয়তে লিসানুল কুরআন’ পাকিস্তানের অধীনে অনুষ্ঠিত আরবি বক্তৃতা প্রতিযোগিতায় অংশগ্রহণ করে প্রথম স্থান অধিকার করেন। সৌদি আরবের রাষ্ট্রীয় সর্বোচ্চ ক্ষমতাসম্পন্ন তত্ত্বাবধায়ক প্রতিষ্ঠান মজলিশে শুরা তাকে স্বর্ণপদক প্রদান করে। জাতীয় সিরাত কমিটি বাংলাদেশ তাকে ২০০৪ সালে বছরের সেরা ইসলামি ব্যক্তিত্ব নির্বাচিত করে স্বর্ণপদক প্রদান করে। ২০০৫ সালে কুরআন ও হাদিসের শিক্ষকতায় বিশেষ অবদানের স্বীকৃতিস্বরূপ কুরআন শিক্ষা সোসাইটি তাকে বিশেষ পুরস্কার প্রদান করে। হুফফাজুল কুরআন ফাউন্ডেশন বাংলাদেশ জাতীয় পর্যায়ের বিভিন্ন বিষয়ে অবদানের স্বীকৃতি হিসেবে তাকে বিশেষ পদকে ভূষিত করে।
মৃত্যু ও উত্তরাধিকার
২০০৭ সালের ৬ অক্টোবর রমজান মাসে তিনি মৃত্যুবরণ করেন। রাষ্ট্রপতি ইয়াজউদ্দিন আহম্মেদ, অর্থমন্ত্রী সাইফুর রহমান, ইরানের রাষ্ট্রপতি আকবর হাশেমী রাফসানজানি, তাকি উসমানি, আবদুর রউফ, কাজী দীন মুহাম্মদ, শাহ আহমদ শফী প্রমুখ তার মৃত্যুতে শোক প্রকাশ করেন। জাতীয় ইদগাহে ছেলে আতাউল হকের ইমামতিতে তার জানাজার নামাজ অনুষ্ঠিত হয়। রাষ্ট্রপতি, তত্ত্বাবধায়ক সরকারের প্রধান উপদেষ্টা ফখরুদ্দীন আহমদ সহ তথ্য ও ধর্ম বিষয়ক উপদেষ্টা, সেনাপ্রধান মঈন উদ্দিন আহমেদ, সাবেক রাষ্ট্রপতি হুসেইন মুহাম্মদ এরশাদ, মতিউর রহমান নিজামী, আজিজুল হক, ফজলুল হক আমিনী, সৈয়দ রেজাউল করিম প্রমুখ তার জানাজায় অংশগ্রহণ করেন। তাকে আজিমপুর কবরস্থানে দাফন করা হয়।
২০১৪ সালে তার জীবন কর্মের উপর সৈয়দ রেজওয়ান আহমদের একটি এমফিল অভিসন্দর্ভ প্রকাশিত হয়। ২০০৭ সালে তার স্মরণে সাপ্তাহিক মুসলিম জাহানের একটি স্মরণ সংখ্যা প্রকাশিত হয়। ২০০৮ সালে সিলেটের জকিগঞ্জ থেকে আল্লামা খতিব স্মরণসভা বাস্তবায়ন কমিটি কর্তৃক খতিবে মিল্লাত স্মৃতি স্মারক প্রকাশিত হয়।
কর্ণাটকের পাঠ্যপুস্তক বিতর্ক
কর্ণাটকের পাঠ্যপুস্তক বিতর্ক মূলত ২০২২ সালের মে-জুন মাসে যখন কর্ণাটক সরকার কর্ণাটকের সরকারি স্কুলসমূহে ব্যবহৃত পাঠ্যবইয়ে পরিবর্তন আনে, তখনই দেখা দেয়। পাঠ্যপুস্তকে কর্ণাটক সরকারের ক্ষমতাসীন দল বিজেপির রাজনৈতিক মতাদর্শ প্রতিফলিত করার অভিযোগ আনা হয়েছে।
'চাড্ডি পোড়াও' প্রচারণা
২০২২ সালের জুনে কংগ্রেসের ছাত্র শাখা, ন্যাশনাল স্টুডেন্টস ইউনিয়ন অফ ইন্ডিয়া (NSUI) স্কুলের পাঠ্যপুস্তকের "গেরুয়াবর্ণীকরণ" এর বিরুদ্ধে প্রতিবাদ করেছিল। প্রতীকী প্রতিবাদ হিসেবে তারা শিক্ষামন্ত্রী বিসি নাগেশের বাড়ির বাইরে একটি অন্তর্বাস পুড়িয়ে দেয়। তারা রাষ্ট্রীয় স্বয়ংসেবক সংঘের (আরএসএস) সদস্যদের ইউনিফর্মের শর্টের মতো এক জোড়া খাকি শর্টে আগুন দিয়ে পোড়ায়।
এতে এনএসইউআই কর্মীদের বিরুদ্ধে মন্ত্রীর বাড়িটি পুড়িয়ে দেওয়ার চেষ্টার অভিযোগ তুলে পুলিশের কাছে অভিযোগ করে বিজেপি। কংগ্রেস নেতা সিদ্দারামাইয়া বলেন, "বিক্ষোভের সময় আমরা প্রতীকীভাবে একটি অন্তর্বাস পুড়িয়ে ছিলাম - শুধুমাত্র একটি অন্তর্বাস ছাড়া কিছুই না। কিন্তু পুলিশ ও সরকার এটাকে বড় ইস্যু বানিয়ে বলেছে, আমরা নাকি বাড়ি জ্বালিয়ে দেওয়ার চেষ্টা করছি...। তাই আসুন একটি চাড্ডি-পোড়াও অভিযান শুরু করি," বলে কংগ্রেস "চাড্ডি পোড়াও" অভিযান শুরু করে এবং সিদ্দারামাইয়া ঘোষণা করেন যে,  প্রতিবাদের চিহ্ন হিসেবে আরএসএসের 'চাড্ডি' পোড়ানো হবে।
২০০০-এর দশকের অসমীয়া চলচ্চিত্রের তালিকা
এই তালিকাটি মূলতঃ ২০০০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।
অঞ্জলি শর্মা
অঞ্জলি শর্মা (জন্ম ১২ ডিসেম্বর ১৯৫৬) একজন সাবেক ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি তিনটি ওয়ানডে আন্তর্জাতিক খেলেছেন। তিনি সেরা বোলিং ১/৩২ দিয়ে দুটি উইকেট নিয়েছিলেন।
শর্মা ১৯৭৫-১৯৮৪ সালে দিল্লি রাজ্যের হয়ে প্রথম শ্রেণির ম্যাচ খেলেছিলেন এবং ১৯৮৩ সালে জাতীয় টুর্নামেন্টের অধিনায়ক ছিলেন।
২০২০ সালের জুনে, তিনি দিল্লি ও জেলা ক্রিকেট অ্যাসোসিয়েশনের অ্যাপেক্স কাউন্সিলে মনোনীত হন। ২০২০ সালের নভেম্বর মাসে তিনি ২০২০-২১ মেয়াদে কাউন্সিলের খেলোয়াড় কল্যাণ কমিটির সভাপতি হন।
চিকিৎসা
চিকিৎসা বলতে শারীরিক (বা মানসিক) রোগ, বিকার বা বৈকল্যে আক্রান্ত কিংবা শারীরিক আঘাতপ্রাপ্ত রোগীর স্বাস্থ্যের অবস্থা উন্নতি করা, রোগের বিরুদ্ধে যুদ্ধ করা, কিংবা ভবিষ্যৎ রোগ প্রতিরোধ করার লক্ষ্যে প্রণালীবদ্ধ সেবা, শুশ্রূষা ও ব্যবস্থাপনাকে বোঝায়। ইংরেজিতে একে "মেডিক্যাল ট্রিটমেন্ট" (Medical treatment) বলা হয়।
শুধুমাত্র চিকিৎসক বা পেশাদার স্বাস্থ্য বিশেষজ্ঞ দ্বারা রোগ পর্যবেক্ষণ ও পরামর্শ প্রদানকে চিকিৎসা বলা হয় না। রোগনির্ণয়কারী পরীক্ষা (যেমন রক্ত পরীক্ষা, রঞ্জনরশ্মিচিত্র গ্রহণ, কিংবা রোগ নির্ণয়ের উদ্দেশ্যে কোনও ঔষধ প্রদান, ইত্যাদি) সম্পাদন করাকেও চিকিৎসার সংজ্ঞার অন্তর্ভুক্ত করা হয় না। প্রাথমিক চিকিৎসা-ও (ইংরেজিতে ফার্স্ট এইড) সংকীর্ণ অর্থে চিকিৎসার মধ্যে পড়ে না।
বড়বাড়ী ইউনিয়ন, বালিয়াডাঙ্গী
বড়বাড়ি ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
চিকিৎসা
চিকিৎসার প্রকারভেদ
আবার পন্থা বা পদ্ধতি অনুযায়ী চিকিৎসাকে কয়েকটি প্রকারে ভাগ করা যায়। যেমন - ঔষধভিত্তিক চিকিৎসা (Pharmaceutic), শল্যচিকিৎসা (Surgical) এবং সহায়ক চিকিৎসা (Supportive)।
বড়বাড়ী ইউনিয়ন, বালিয়াডাঙ্গী
আয়তন
বড়বাড়ি ইউনিয়নের আয়তন ৮৪১৯ একর।
চিকিৎসা
চিকিৎসার প্রকারভেদ
অধিকন্তু, দর্শন বা প্রচলন অনুযায়ী চিকিৎসাকে দুইটি প্রধান ধারায় ভাগ করা যায়। এগুলি হল মূলধারার বৈজ্ঞানিক চিকিৎসা এবং বিকল্প ধারার চিকিৎসা। বর্তমান বিশ্বের প্রায় সর্বত্র প্রচলিত মূলধারার আদর্শ চিকিৎসাপদ্ধতি হল বৈজ্ঞানিক সাক্ষ্যপ্রমাণভিত্তিক চিকিৎসা। একে অনেক সময় "অ্যালোপ্যাথি" (Allopathy) নামেও ডাকা হয়। যারা এ-সংক্রান্ত প্রশিক্ষণ লাভ করেন, তাদেরকে ডক্টর অভ মেডিসিন বা এমডি উপাধির অধিকারী বলা হয়। কাছাকাছি আরেকটি দর্শন হল অস্থিসন্ধি সঞ্চালন চিকিৎসা (Osteopathy), যেখানে কোনও রোগকে বৈজ্ঞানিক সাক্ষ্যপ্রমাণভিত্তিক চিকিৎসার দৃষ্টিকোণ থেকে দেখার পাশাপাশি দেহের অস্থি, অস্থিসন্ধি, পেশী, স্নায়ু, ইত্যাদির সামগ্রিক পরিস্থিতি বিবেচনা করে অতিরিক্ত ব্যবস্থা গ্রহণ করা হয়। যারা এ-সংক্রান্ত প্রশিক্ষণ লাভ করেন, তাদেরকে ডক্টর অভ অস্টিওপ্যাথি বা ডিও উপাধির অধিকারী বলা হয়।
বড়বাড়ী ইউনিয়ন, বালিয়াডাঙ্গী
অবস্থান
বড়বাড়ি ইউনিয়নের উত্তরে পাড়িয়া ইউনিয়ন, পশ্চিমে আমজানখোর ইউনিয়ন, দক্ষিণে বড়পলাশবাড়ী ইউনিয়ন, পূর্বে চাড়োল ইউনিয়নও দুওসুও ইউনিয়ন । এই ইউনিয়নের পশ্চিমাংশ নিম্ন আঞ্চল এবং পূর্বাংশ উচু আঞ্চল।
চিকিৎসা
চিকিৎসার প্রকারভেদ
২০শ শতক থেকে বিজ্ঞানভিত্তিক আধুনিক চিকিৎসার বিকাশ ঘটে। এর সম্পূরক হিসেবে কিছু বিকল্প ধারার চিকিৎসাপদ্ধতিও বিদ্যমান, যেমন হোমিও চিকিৎসা, আয়ুর্বেদী চিকিৎসা, ইউনানি চিকিৎসা, ভেষজ চিকিৎসা, যোগব্যায়াম, ঐতিহ্যবাহী চৈনিক চিকিৎসা (আকুপাংচার, আকুপ্রেশার, ইত্যাদি), মেরুদণ্ড সঞ্চালন চিকিৎসা (Chiropractic কাইরোপ্র্যাকটিক), অবগাহন চিকিৎসা (Balneotherapy), ইত্যাদি। তবে বিকল্প ধারার চিকিৎসাপদ্ধতিগুলির কার্যকারিতার নির্ভরযোগ্য বৈজ্ঞানিক প্রমাণ তেমন নেই।
বড়বাড়ী ইউনিয়ন, বালিয়াডাঙ্গী
ইতিহাস
বড়বাড়ি ইউনিয়ন ১৯৩৭ সনে ব্রিটিশ আমলে ফতেপুর গ্রাম পঞ্চায়েত নামে প্রতিষ্টিত হয়। কালের বিবর্তনে ১৯৭২ সালে ৮নং বড়বাড়ী ইউনিয়ন পরিষদ নামে এটি গঠিত হয়।
জনসংখ্যার উপাত্ত
বড়বাড়ি ইউনিয়নের মোট জনসংখ্যা ২৪৬৯১ জন, পুরুষ ১২৫২২ জন এবং নারী ১২১৬৯ জন। বাংলাদেশর ১৯৯১ সনের আদমশুমারি অনুসারে বড়বাড়ি ইউনিয়নের জনসংখ্যা ১৮,৫৪৮ জন।
চিকিৎসা
আরোগ্যমূলক চিকিৎসা
রোগ বা বিকার নির্ণয়ের পরে রোগীর লক্ষ্য থাকে হৃতস্বাস্থ্য শতভাগ ফেরত পাওয়া অর্থাৎ সম্পূর্ণ সুস্থ হয়ে সেরে ওঠা। অনেক ধরনের রোগের ক্ষেত্রেই চিকিৎসার মাধ্যমে এ ব্যাপারে সফল হওয়া সম্ভব। এই ধরনের চিকিৎসাকে আরোগ্যমূলক চিকিৎসা বলে। সমার্থকভাবে এটি প্রতিকারমূলক চিকিৎসা, নিরাময়িক (বা নিরাময়মূলক), বা সক্রিয় চিকিৎসা বলা হয়। ইংরেজিতে একে "থেরাপিউটিক ট্রিটমেন্ট" (Therapeutic treatment) বা সংক্ষেপে "থেরাপি" (Therapy), "কিউরেটিভ ট্রিটমেন্ট" (Curative treatment) বা সংক্ষেপে "কিউর" (Cure), অথবা "অ্যাক্টিভ ট্রিটমেন্ট" (Active treatment) বলা হয়। মূলত তিন ধরনের আরোগ্যমূলক চিকিৎসা বিদ্যমান। এগুলি হল ঔষধ সেবন বা গ্রহণ, শল্যচিকিৎসা এবং অঙ্গসঞ্চালন চিকিৎসা।
বড়বাড়ী ইউনিয়ন, বালিয়াডাঙ্গী
অর্থনীতি
বড়বাড়ি ইউনিয়নে ব্যাপক কৃষি উপযোগী জমি এবং অনুকূল পরিবেশ  থাকায় এখানকার কৃষকগণ কৃষিতে যথেষ্ট অবদান রাখছেন। শিক্ষা, স্বাস্থ্য ও যোগাযোগ খাতে অত্র ইউনিয়নটি পর্যাপ্ত উন্নতি সাধন করেছে। সরকারের সাহায্য পেলে  ভবিষ্যতে বড়বাড়ি ইউনিয়ন   আরো উন্নয়নসহ বিভিন্ন প্রযূক্তিতে এগিয়া যাবে বলে আশা করা যায়।
চিকিৎসা
ঔষধ সেবন
বেশিরভাগ ক্ষেত্রে আরোগ্যমূলক চিকিৎসাতে ঔষধকে সমাধান হিসেবে ব্যবহার করা হয়ে থাকে। যেমন ব্যাকটেরিয়ার সংক্রমণ ঘটলে ব্যাকটেরিয়ারোধক ঔষধ বা অ্যান্টিবায়োটিক প্রদান করা হয়। অতিপ্রতিক্রিয়া বা অ্যালার্জি হলে সেই প্রতিক্রিয়াকে দূর করতে হিস্টামিনরোধক (অ্যান্টিহিস্টামিন) রোগীর দেহে প্রয়োগ করা হয়। এইসব ঔষধ মুখ দিয়ে গলধকরণ করা হয়, বা দৃশ্যমান দেহ এলাকার উপরে প্রলেপের মত প্রয়োগ করা হয় অথবা সূচিপ্রয়োগের মাধ্যমে রক্তে বা পেশীতে প্রবেশ করানো হয়।
শল্যচিকিৎসা
শল্যচিকিৎসা রোগ থেকে সরাসরি আরোগ্য প্রদান করে না। সাধারণত শল্যচিকিৎসার মাধ্যমে দেহের নির্দিষ্ট অসুস্থ বা আঘাতপ্রাপ্ত স্থানটিকে মেরামত করা হয় কিংবা সম্পূর্ণ প্রতিস্থাপন করা হয়। এরপর দেহ নিজে নিজেই আরোগ্যলাভ করে। একারণে শল্যচিকিৎসাকে এক ধরনের আরোগ্যমূলক চিকিৎসা বলা হয়। দেহের কোনও অবাঞ্ছিত কলা কেটে ফেলা (যেমন টিউমার বা অ্যাপেন্ডিক্স), কোলেস্টেরল জমে বন্ধ হয়ে যাওয়া হ্রৎপেশী-ধমনীতে ঢুকে সেটির আয়তন বৃদ্ধি করা, ভেঙে যাওয়া হাড় একই রেখায় নিয়ে আসা, ইত্যাদি কিছু মেরামতমূলক শল্যচিকিৎসার উদাহরণ।
বড়বাড়ী ইউনিয়ন, বালিয়াডাঙ্গী
দর্শনীয় স্থান
বড়বাড়ি ইউনিয়নের দর্শনীয় স্থানের মধ্যে আছে আমনদামন নদী, আধাঁর দীঘি পুকুর, বালিয়াডাঙ্গী শহীদ মিনার।
চিকিৎসা
অঙ্গসঞ্চালন চিকিৎসা
দেহের পেশী বা অন্যান্য অংশ যদি পীড়নের শিকার হয় বা ক্ষতিগস্ত হয়, তাহলে সেগুলিকে শারীরিক অনুশীলন ও নড়াচড়ার মাধ্যমে ধীরে ধীরে আরোগ্য অবস্থায় নিয়ে আসা সম্ভব। এক্ষেত্রে ধৈর্য ও সময়ের ব্যাপারটি গুরুত্বপূর্ণ।
প্রতিরোধমূলক চিকিৎসা
প্রতিরোধমূলক চিকিৎসার উদ্দেশ্য হল ভবিষ্যতে কোনও রোগ থেকে ব্যক্তিকে সুরক্ষা বা প্রতিরক্ষা প্রদান করা। একে ইংরেজিতে "প্রিভেন্টিভ ট্রিটমেন্ট" (Preventive treatment) বা "প্রোফাইল্যাক্টিক ট্রিটমেন্ট" (Prophylactic treatment) বলে। যেমন টিকা, বংশাণুভিত্তিক চিকিৎসা, দৈনন্দিন স্বাস্থ্যবিধি পালন, নির্দিষ্ট পথ্য গ্রহণ বা খাদ্যাভ্যাস অনুসরণ, ইত্যাদি।
টিকার মাধ্যমে দেহে অনেকগুলি ঘাতক বা গুরুতর ক্ষতি সৃষ্টিকারী রোগব্যাধির হাত থেকে রক্ষা পাওয়া যায়। টিকাতে সাধারণত মৃত বা দুর্বল জীবাণু দেহে প্রবেশ করানো হয়, যাতে দেহের অনাক্রম্যতন্ত্র সেগুলির সাথে পরিচিত হতে পারে এবং ভবিষ্যতে ঐ একই জীবাণু দেহকে আক্রমণ করলে সেগুলির বিরুদ্ধে বিধ্বংসী ব্যবস্থা গ্রহণ করতে পারে।
আধুনিক যুগে ব্যক্তিমাফিক চিকিৎসাতে একজন ব্যক্তি তাঁর বংশগতীয় সঙ্কেত পর্যালোচনা করতে পারেন এবং বিশেষ কোনও বংশাণু বা জিনের কারএ তাঁর মধ্যে কোনও বংশবাহিত রোগ হবার জোরালো সম্ভাবনা থাকলে সে ব্যাপারে প্রতিরোধমূলক চিকিৎসা গ্রহণ করতে পারেন। যেমন কিছু মহিলার দেহে স্তন ক্যান্সার হবার বংশাণু উপস্থিত থাকে এবং তারা প্রতিরোধমূলক ব্যবস্থা হিসেবে স্তনের সভাব্য ঝুঁকিপূর্ণ দেহকলা শল্যচিকিৎসার মাধ্যমে কেটে ফেলে দিতে পারেন।
দৈনন্দিন স্বাস্থ্যবিধি মেনে চলা (যেমন গোসল করা, দাঁত মাজা), পুষ্টিকর খাদ্য গ্রহণ (যেমন অস্থি সুস্থ রাখার জন্য ক্যালসিয়ামযুক্ত খাবার গ্রহণ), ঝুঁকিপূর্ণ খাদ্য পরিহার (যেমন বৃহদান্ত্রের ক্যান্সার প্রতিরোধের জন্য গবাদি পশুর মাংস না খাওয়া), নিয়মিত শরীরচর্চা করা, সঠিক সময়ে পরীক্ষার মাধ্যমে রোগনির্ণয়, ইত্যাদিও প্রতিরোধমূলক চিকিৎসার অন্তর্ভুক্ত হিসেবে গণ্য করা যায়।
প্রশমনমূলক চিকিৎসা
প্রশমনমূলক চিকিৎসা বা উপশমমূলক চিকিৎসা বলতে রোগের উপসর্গভিত্তিক চিকিৎসাকে বোঝায়। এটি রোগের মূল কারণ দূর করে না, অর্থাৎ রোগের নিরাময় করে না, বরং রোগের বাহ্যিক উপসর্গগুলিকে প্রশমন বা উপশম করে বা নিয়ন্ত্রণে রাখে। ফলে রোগীর জীবনযাপন অধিকতর সহজ ও আরামদায়ক হয়। ব্যথানাশক ঔষধ, অস্ত্রোপচারের মাধ্যমে স্নায়ুতে ব্যথা উদ্রেককারী অঙ্গ-প্রত্যঙ্গ বা অর্বুদ (টিউমার) অপসারণ, পথ্য, মালিশ, মানসিক সাহচর্য, ইত্যাদি বিভিন্ন উপায়ে প্রশমনমূলক চিকিৎসা ও সেবা প্রদান করা হয়ে থাকে।
রোগ ব্যবস্থাপনা
রোগ ব্যবস্থাপনা বলতে কোনও দীর্ঘমেয়াদী রোগে ভোগা রোগীদের জীবনের মান উন্নয়নের জন্য ও সামগ্রিকভাবে তাদের স্বাস্থ্যসেবার খরচ কমানোর জন্য নিয়মতান্ত্রিকভাবে, দ্রুততার সাথে ও কার্যকরভাবে কোনও ঝুঁকিপূর্ণ জনসমষ্টির মধ্যে দীর্ঘমেয়াদী রোগগুলিকে শুরুতেই শনাক্ত করা এবং এরপর প্রতিরোধমূলক, নিরাময়মূলক ও প্রশমনমূলক চিকিৎসার সম্মিলন ঘটিয়ে এইসব রোগের বিরূপ প্রভাবগুলিকে প্রতিরোধ করা বা নিয়ন্ত্রণে রাখাকে বোঝায়। চিকিৎসা ও স্বাস্থ্যসেবা ব্যবস্থাতে কর্মরত বিভিন্ন ক্ষেত্রের পেশাদারী ব্যক্তির একটি দল সম্মিলিতভাবে রোগ ব্যবস্থাপনা নিশ্চিত করে। এছাড়া রোগী যাতে নিজেই নিজের সেবা নিশ্চিত করতে পারে, সে ব্যাপারে তাকে উৎসাহ ও সমর্থন দেওয়া হয়।
মুমূর্ষু রোগীর সেবা
মুমূর্ষু রোগীর সেবা বলতে এমন এক ধরনের স্বাস্থ্যসেবাকে বোঝায় যেখানে একজন অন্তিম দশার রোগী তথা মরণাপন্ন রোগীর ব্যথা ও উপসর্গ প্রশমন করা এবং জীবন সায়াহ্নে তাদের মানসিক ও আধ্যাত্মিক চাহিদার দেখভাল করার ব্যাপারগুলিই মুখ্য থাকে। মুমূর্ষু রোগীর সেবাতে ব্যথা ও যন্ত্রণা হ্রাস করার মাধ্যমে আরাম ও জীবনের মান বৃদ্ধি করাকে অগ্রাধিকার দেওয়া হয়।
চিকিৎসা সেবার স্তর
চিকিৎসা সেবাকে সাধারণত চারটি স্তরে ভাগ করা হয়। প্রথম স্তরের চিকিৎসা সেবা, দ্বিতীয় স্তরের চিকিৎসা সেবা, তৃতীয় স্তরের চিকিৎসা সেবা এবং চতুর্থ স্তরের চিকিৎসা সেবা।
প্রাথমিক স্তরের চিকিৎসা সেবা
সিংহভাগ ব্যক্তি প্রাথমিক স্তরের চিকিৎসা সেবার সাথে পরিচিত। রোগের লক্ষণ বা স্বাস্থ্য নিয়ে কোনও দুশ্চিন্তা হলে মানুষ প্রথমে প্রাথমিক স্তরের চিকিৎসা সেবা প্রদানকারীর দ্বারস্থ হন।